****

**Priopćenje za javnost**

**MEDIS CHALLENGE – međunarodni natječaj – poziv na sudjelovanje**

*Zagreb, 22. listopada 2014.*: Međunarodna farmaceutska tvrtka Medis, d.o.o., koja se bavi medicinskim marketingom, ove godine slavi 25 godina uspješnoga poslovanja. Tom prigodom želi doprinijeti većoj međunarodnoj prepoznatljivosti stručnjaka, nositelja znanja s područja medicine i farmacije.

**Na natječaj MEDIS CHALLENGE pozivamo liječnike i farmaceute čiji su poster ili usmena prezentacija prihvaćeni na nekom od europskih, odnosno svjetskih stručnih ili znanstvenih skupova od 1. rujna 2013. do 31. kolovoza 2014.** Naime, predmet natječaja već su prihvaćeni i predstavljeni posteri i usmene prezentacije koji su dopunjeni odgovarajućim dokazima.

Natječaj je otvoren za predstavnike 7 država u kojima Medis posluje (Austrija, Bosna i Hercegovina, Hrvatska, Mađarska, Makedonija, Slovenija, Srbija) i za odabrane specijalnosti koje su podrobnije navedene u natječajnoj dokumentaciji. Međunarodni stručni žiri, koji se sastoji od afirmiranih liječnika različitih specijalnosti, odabrat će po jednoga primatelja nagrade iz svake od 7 država. Dobitnicima pripada nagrada u iznosu od 2.500 € i pokrivanje troškova povezanih sa sudjelovanjem na svečanom događaju povodom 25. obljetnice Medisa, koji će se održati 3. prosinca 2014. u Ljubljani.

Natječaj je otvoren do 10. studenoga 2014. Više informacija na [www.medisadria.hr](http://www.medisadria.hr) ili na [challenge@medis.si](mailto:challenge@medis.si).

Kontakt osoba za medije: Maja Klokočki | [maja.klokocki@medisadria.hr](mailto:maja.klokocki@medisadria.hr)

